laion/Wikipedia-Exotic huggingface dataset:
Põdrakasvataja

"Põdrakasvataja" (Ikka viin, viin, viin...) on ansambli PS Troika 1987. aastal avaldatud laul. Laulu autor (meloodia + tekst) ning esitaja (vokaal ja kitarrid) on Allan Sarri. Salvestatud Heliloojate Maja helistuudios 1986. aastal. Helirežissöör Alar Kotkas, kes mängis linti ka bassipartii. Klahvpillid ja rütmimasin - Jaak Jürisson. "Põdrakasvataja" sai tuntuks populaarses saates "Noortestuudio pärastlõuna", mida juhtis Ivar Vigla. Laulu tekst on allegooriline, seotud Gorbatšovi uutmispoliitika (perestroika) alkoholikeeldude ja eestlaste ning teiste soome-ugri hõimude (vennasrahvaste) saatusega NSVL rüpes. 1.Minu vend on põdrakasvataja kaugel põhjas, mis ma talle küll sünnipäevaks viin? 2x R1: Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x 2.Minu õde korjab põhjas põtradele sammalt, mis ma talle küll sünnipäevaks viin? 2x R2:Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x 3.Minu onu paneb liipreid maha kaugel põhjas, mis ma talle küll sünnipäevaks viin? 2x R3: Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x 4. Minu isa teine vend on miljonär Alaskal, mis ta mulle küll sünnipäevaks toob? 2x R4: Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x 5. Minu sugulased ei saa põhjast ära tulla, neile armas on põhjapöörijoon. 2x R5: Ikka joon, joon, joon, ikka joon, joon, joon,ikka joon, joon, joon, ikka joon, joon, joon 2x Hai-joo, hai-joo, hai-joo, hai-joo... 4x PS Troika - Põdrakasvataja (Ikka viin, viin, viin) + sõnad (YouTube)
M.I.A.

Mathangi Arulpragasam (sündinud 18. juulil 1975), tuntud kui M.I.A., on briti räppar, laulja, muusikaprodutsent ja aktivist. Tema muusikas on ühendatud alternatiiv- ja tantsumuusika, elektroonilise muusika, hiphopi ja maailmamuusika elemendid. Ta on esimene Lõuna-Aasiast pärit inimene, kes on olnud samal aastal nomineeritud nii Oscari kui ka Grammy auhinnale. 2019. aastal sai Arulpragasam Briti impeeriumi ordu (MBE) liikmeks muusikasse panustamise eest. Mathangi Arulpragasam sündis Londonis Sri Lanka tamilite peres. Kui ta oli kuuekuune, kolis pere Sri Lanka põhjaosas asuvasse Jaffnasse. 1983. aastal algas Sri Lankas kodusõda, mistõttu põgenes pere tagasi Londonisse, kui Arulpragasam oli 11-aastane. Kodusõda oli hiljem M.I.A. loomingu suureks inspiratsiooniks. Enne muusikukarjääri alustamist 2002. aastal oli ta visuaalkunstnik ja disainer. M.I.A. saavutas oma edu suuresti põrandaaluse artistina interneti kaudu. 2004. aastal pälvisid tähelepanu tema singlid "Galang" ja "Sunshowers". Tema esimene album "Arular", mis sai nime tema isa järgi, avaldati 22. märtsil 2005. Kuigi seda ei saatnud eriline edu, pälvis see siiski kriitikute tunnustuse ning mõned nimetasid seda 2005. aasta üheks parimaks albumiks. Albumilt avaldati ka kolmas singel "Bucky Done Gun". 2007. aastal avaldas ta teise albumi "Kala", mis sai nime M.I.A. ema järgi. Albumilt ilmusid singlid "Bird Flu", "Boyz", "Jimmy" ja "Paper Planes", millest viimane saavutas edetabelis Billboard Hot 100 4. koha. "Kala" pälvis samuti kriitikute heakskiidu. Kolmas album "Maya" avaldati 2010. aastal. "Maya" on M.I.A. albumitest edukaim, jõudes mitmes muusikaedetabelis esikümnesse. Tema neljas stuudioalbum "Matangi" (2013) sisaldab singlit "Bad Girls", mis võitis kaks MTV videomuusikaauhinda. Tema viies stuudioalbum "AIM" avaldati 9. septembril 2016 ning kuues stuudioalbum "Mata" 14. oktoobril 2022. "Arular" (2005) "Kala" (2007) "Maya" (2010) "Matangi" (2013) "AIM" (2016) "Mata" (2022) Goodwyn, Tom (7. september 2012). "One Direction, Chris Brown, MIA win big at MTV VMAs". NME. Vaadatud 23.04.2022. Yoo, Noah (8. juuni 2019). "M.I.A. Named Member of Most Excellent Order of the British Empire". Pitchfork. Vaadatud 23.04.2022. Denney, Alex (21. september 2018). "How M.I.A. Reimagined Art for the Internet Age". AnOther. Vaadatud 23.04.2022.
Kravaře

Kravaře (varem Kravaře u Opavy, saksa keeles Deutsch Krawarn) on linn Tšehhis Morava-Sileesia maakonnas Opava ringkonnas. Kravaře asub Poola piirist 8 km kaugusel, Opavast umbes 7,5 km idas ja Ostravast ligikaudu 21 km loodes. Asulat on esmamainitud 1224. aastal. Alates 1742. aastast oli Kravaře Preisi kuningriigi ja hiljem Saksa keisririigi koosseisus. Tšehhoslovakkiale läks linn 1920. aastal. 1938–1945 oli Kravaře Saksamaa koosseisus. Linnaõigused sai Kravaře 1960. aastal. Lisková, Slovakkia Lubliniec, Poola Woźniki vald, Poola Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. The town of Kravaře Oficiální stránky města Kravaře
Igavere (Raasiku)

Igavere on küla Harjumaal Raasiku vallas. Küla lõunapiiril paikneb Jägala-Pirita kanal ja küla idaosa läbib Leivajõgi. Igavere kirdeosast jookseb läbi Lagedi–Aruküla–Peningi tee. Lühikese lõiguna jääb osaliselt küla alla ka samast algav Aruküla–Kostivere tee. Osaliselt jääb küla territooriumile Paraspõllu looduskaitseala. Statistikaameti statistika andmebaas, vaadatud 19.10.2023. Eesti haldus- ja asustusjaotuse klassifikaator, vaadatud 9.06.2014.
Nikolaj Ehlers

Nikolaj Ehlers (sündinud 14. veebruaril 1996 Ålborgis) on Taani jäähokimängija, kes mängib NHL-i klubis Winnipeg Jets ründajana vasakäärel. Ta alustas klubikarjääri Šveitsi klubis EHC Biel ning tegi Šveitsi kõrgliigas debüüdi hooajal 2012–13. Aastatel 2013–2015 mängis ta Kanadas Quebec Major Junior Hockey League'i (QMJHL) klubis Halifax Mooseheads. Debüüthooajal oli Ehlers QMJHL-is kõige resultatiivsem uustulnukas (49+55) ning valiti samal hooajal Canadian Hockey League'i hooaja parimaks uustulnukaks. 2014. aastal valis Winnipeg Jets ta NHL-i draft '​is üheksanda valikuna. Alates hooajast 2015–16 on ta kuulunud Jetsi põhikoosseisu. Debüüthooajal sai ta NHL-is kirja 15 väravat ja 23 väravasöötu. Tema kõige seni kõige resultatiivsem hooaeg on olnud 2016–17 (25+39). 2017. aasta oktoobris pikendas ta Jetsiga lepingut seitsme aasta võrra. Taani jäähokikoondise koosseisus on Ehlers osalenud 2016., 2017. ja 2022. aasta maailmameistrivõistlustel. Tema isa Heinz Ehlers on endine jäähokimängija. "Jets extend Nikolaj Ehlers". NHL.com. 4.10.2017. Vaadatud 23.4.2022 Nikolaj Ehlers NHL.com lehel Nikolaj Ehlers hockeydb.com lehel
EKNK Elu kogudus

Eesti Kristliku Nelipühi Kiriku Elu Koguduse koosolekud toimuvad pühapäeviti kell 11:00 Tallinnas aadressil Meistri 22, 4. korrus, Haabersti, Tallinn. Koguduse pastorid on Bob ja Chrissy Godwin. Nextstep Piiblikool Koguduse koduleht Eesti Kristliku Nelipühi Kiriku Elu Kogudus Facebookis
Mark Pysyk

Mark Alexander Terrance Pysyk (sündinud 11. jaanuaril 1992 Edmontonis) on Kanada jäähokimängija, kes mängib kaitsja või parema ääreründajana NHL-i klubis Buffalo Sabres. Aastatel 2008–2012 mängis ta Western Hockey League'i klubis Edmonton Oil Kings. 2010. aastal valis Buffalo Sabres ta NHL-i draft '​is 23. valikuna. Hooaja 2012–13 alguses asus ta mängima American Hockey League'is Sabresi tütarklubis Rochester Americans. NHL-is debüteeris ta 17. märtsil 2013 mängus Washington Capitalsi vastu. 2016. aasta juunis kaubeldi Pysyk Buffalo Sabresist Florida Panthersi. Hooajal 2019–20 mängis ta mitmel korral ründaja positsioonil. 3. veebruaril 2020 tegi ta mängus Toronto Maple Leafsi vastu kübaratriki. Hooaeg 2019–20 oli tema senise karjääri kõige resultatiivsem (9+9). 2020. aasta oktoobris sõlmis ta üheaastase lepingu Dallas Starsiga. 2021. aasta juulis naasis ta Buffalo Sabresi. 2012. aasta juunioride maailmameistrivõistlustel võitis Pysyk Kanada kuni 20-aastaste koondisega pronksmedali. "Panthers' Mark Pysyk: Records first career hat trick". CBS Sports. 3.2.2020. Vaadatud 23.4.2022 "Stars sign defenseman Mark Pysyk to a one-year contract". nhl.com. 11.10.2020. Vaadatud 23.4.2022 "Pysyk rejoins Sabres on a one-year contract". nhl.com. 28.7.2021. Vaadatud 23.4.2022 Mark Pysyk NHL.com lehel Mark Pysyk hockeydb.com lehel
Derhatši rajoon

Derhatši rajoon (ukraina keeles Дергачівський район) on endine haldusüksus Ukrainas Harkivi oblastis Venemaa piiri ääres. Selle halduskeskus oli Derhatši. 2020. aastal elas Derhatši rajoonis 92 829 inimest. Seoses 2020. aastal toimunud haldusreformiga liideti Derhatši rajoon Harkivi rajooniga.
Sezimovo Ústí

Sezimovo Ústí (saksa keeles Alttabor) on linn Tšehhis Lõuna-Tšehhi maakonnas Tábori ringkonnas. Sezimovo Ústí asub Lužnice jõe paremal kaldal, Tábori kesklinnast ligikaudu 4 km lõunas. Sezimovo Ústí paikneb merepinnast 399 meetri kõrgusel. Asulat on esmamainitud 1250. aastal. 1414. aastal käis Sezimovo Ústís jutlustamas Jan Hus, kes leidis seal endale palju poolehoidjaid. 1420. aastal põletasud hussiidid Sezimovo Ústí maha ja asusid elama lähedal asuvasse Táborisse. 1828. aastal asutati endise linna kohale küla nimega Starý Tábor. 1920. aastal sai küla linnaõigused ja ajaloolise nime tagasi. Linnas suri Tšehhoslovakkia president aastatel 1935–1938 ja 1945–1948 Edvard Beneš (1884–1948). Ta on ka Sezimovo Ústísse maetud. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Sezimovo Ústí (okres Tábor) risy.cz Sezimovo Ústí Město a Městský úřad Sezimovo Ústí. Vaadatud 25. juunil 2023 Vila Hany a Edvarda Benešových v Sezimově Ústí Vláda České republiky, 30. juuni 2023. Vaadatud 4. novembril 2023 Před 70 lety zemřel prezident Edvard Beneš, pochovaný je v Sezimově Ústí Český rozhlas České Budějovice, 3. september 2018. Vaadatud 4. novembril 2023
Jeseník

Jeseník (kuni 1947. aastani Frývaldov, saksa keeles Freiwaldau) on linn Tšehhis Olomouci maakonnas, Jeseníki ringkonna halduskeskus. Jeseník asub Poola piirist 12 km kaugusel, Olomoucist ligikaudu 70 km põhjas. Jeseník paikneb merepinnast 432 meetri kõrgusel. Asulat on esmamainitud 1267. aastal. Linnaõigused sai Jeseník millalgi ajavahemikul 1284–1295. Aastatel 1945–1947 saadeti linna saksa rahvusest elanikkond riigist välja. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Jeseník (okres Jeseník) risy.cz Z historie města Město Jeseník
Härma (Raasiku)

Küla kohta Hiiumaal vaata Härma (Emmaste). Härma on küla Harjumaal Raasiku vallas. Statistikaameti statistika andmebaas, vaadatud 19.10.2023. Eesti haldus- ja asustusjaotuse klassifikaator, vaadatud 9.06.2014.
Třinec

Třinec (poola keeles Trzyniec, saksa keeles Trzynietz) on statutaarlinn Tšehhis Morava-Sileesia maakonnas Frýdek-Místeki ringkonnas. Třinec asub Olše jõe kaldal, Poola piiri ääres, Český Těšínist umbes 8 km lõunas, Frýdek-Místekist 22 km idas ja Ostravast ligikaudu 34 km kagus. Třineci on esmamainitud 1444. aastal. Raudteeühenduse sai Třinec 1839. aastal. Seejärel hakkas Třinecis arenema metallurgiatööstus. Linnaõigused sai Třinec 1931. aastal. 2011. aasta rahvaloenduse andmetel moodustasid poolakad 13,4% Třineci elanikest. Třineci metallurgiatehas (Třinecké železárny) on üks suuremaid metallurgiatehaseid Tšehhis. Linna jäähokiklubi Třineci Oceláři mängib Tšehhi kõrgliigas Extraliga ja on kolmekordne Tšehhi meister. Bielsko-Biała, Poola Žilina, Slovakkia Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Ve zkratce Třinec i ty Public Database Czech Statistical Office
Sāveh' suurmošee

Sāveh' suurmošee (pärsia مسجد جامع ساوه) on ajalooline mošee Iraanis Sāveh' linnas. See mošee ehitati Seldžukkide riigi ajal. Sāveh' suurmošee (Jane Dieulafoy illustratsioon, 1881) Sāveh' suurmošee (Jane Dieulafoy illustratsioon, 1881) Muuseum Muuseum Hill, Derek (1965). Islamic architecture and its decoration, A.D. 800–1500: a photographic survey. University of Chicago Press. Lk 60. ASIN B0007DKKMI. "Iran Tourism and Touring Online". Vaadatud 23. aprillil 2022.  Sāveh' suurmošee – pildid, videod ja helifailid Wikimedia Commonsis
Dekameron

"Dekameron" on Giovanni Boccaccio novellikogu, mis on kirjutatud aastatel 1349–1353. Novellikogu algupärane pealkiri "Decameron" on kombinatsioon kreekakeelsetest sõnadest δέκα déka 'kümme' ja ἡμέρα hēméra 'päev', mis tähendab kümnepäevast sündmust ning viitab raamjutustusele, kus seitse noort naist ja kolm meest on läinud Firenzes kümneks päevaks katku eest eraldatusse ning lõbustavad end seal üksteisele lugude jutustamisega. Dekameroni tegelased räägivad inimeste pattudest ja nõrkustest, ülistatakse armastust ja elurõõmu, imetletakse teravat mõistust, pilgatakse rumalust ning jumalasulaste liiderlikkust ja silmakirjalikkust. Ükski novell ei puuduta otseselt ühiskondlikke, poliitilisi, religioosseid ega filosoofilisi teemasid. Jutustatakse eraelulistest seikadest: armuihast, armukadedusest, abielurikkumisest jms. Täispikkuses tõlkis "Dekameroni" eesti keelde esimesena Johannes Semper, tõlge ilmus 1957. aastal koos Aleksander Kurtna järelsõnaga. 1993. aastal ilmus "Dekameron" kahes köites ja 2004. aastal kahes väljaandes. Osalisi tõlkeid on ilmunud juba alates 1906. aastast. Raimo Kangro ooper "Imelugu" (Vanemuine, 1974) "Dekameron" (Salong-Teater; lavastaja Erki Aule; esietendus 6. novembril 2002) "Dekameron ehk Mea culpa" (Ugala; lavastaja Vagif Ibrahimoglu; esietendus 20. septembril 2003) "Dekameron" (VAT Teater; lavastaja Aare Toikka; esietendus 5. märtsil 2019)
Ollie Watkins

Oliver George Arthur Watkins (sündinud 30. detsembril 1995 Newton Abbotis) on Inglismaa jalgpallur, kes mängib ründajana Inglismaa Premier League'i klubis Aston Villa ja Inglismaa jalgpallikoondises. Ta alustas klubikarjääri Exeter Citys. Klubi põhimeeskonnas debüteeris ta hooaja 2013–14 lõpus Inglismaa tugevuselt neljandas liigas. Hooajal 2014–15 mängis ta laenul Inglismaa tugevuselt kuuenda liiga klubis Weston-super-Mare, lüües 24 mänguga kümme väravat. Exeter Citys tegi ta läbimurde hooajal 2015–16, lüües 20 mänguga kaheksa väravat. Järgmisel hooajal lõi ta League Twos 13 väravat. 2017. aastal valiti ta English Football League'i aasta parimaks noormängijaks. 2017. aasta juulis sõlmis ta nelja-aastase lepingu Inglismaa esiliiga klubiga Brentford. Kahel esimesel hooajal lõi ta Inglismaa esiliigas kümme väravat. Hooajal 2019–20 lõi ta koguni 25 väravat ja oli sellega Fulhami mängija Aleksandar Mitrovići kõrval liiga suurim väravakütt. Samal hooajal valiti Watkins lisaks hooaja sümboolsesse koosseisu ja Inglismaa esiliiga hooaja parimaks mängijaks. 2020. aasta septembris sõlmis ta viieaastase lepingu Aston Villaga. Watkins oli sel ajal Aston Villa läbi aegade suurim ost (üleminekusumma vähemalt 28 miljonit naelsterlingit). Esimese värava lõi ta Aston Villa meeskonnas 15. septembril 2020 EFL Cup'i mängus Burton Albioni vastu. Sama aasta 4. oktoobril tegi ta Inglismaa kõrgliigas Liverpooli vastu kübaratriki. Watkins tegi selles mängus perfektse kübaratriki, kui lõi värava mõlema jalaga, lisaks peaga. 10. aprillil 2021 lõi ta Liverpooli vastu värava ka võõrsilmängus, saades alates hooajast 2008–09 esimeseks mängijaks pärast Andrei Aršavini, kes lõi Inglismaa kõrgliiga ühe hooaja jooksul Liverpooli vastu neli väravat. Hooajal 2020–21 lõi Watkins Inglismaa kõrgliigas kokku 14 väravat ja oli sellega Aston Villa suurim väravakütt. Inglismaa jalgpallikoondises debüteeris Watkins 25. märtsil 2021 MM-i valikmängus San Marino vastu ja lõi selles mängus ka värava. "Brentford sign Ollie Watkins". Brentford F.C. 18.7.2017. Vaadatud 23.4.2022 "CONFIRMED: Aston Villa see off Tottenham challenge as £28m star completes transfer". Birmingham Mail. 9.9.2020. Vaadatud 23.4.2022 "Premier League champs Liverpool stunned 7-2 by Aston Villa; Reds worst loss in 57 years". Yahoo. 4.10.2020. Vaadatud 23.4.2022  Ollie Watkins – pildid, videod ja helifailid Wikimedia Commonsis Ollie Watkins Aston Villa F.C. kodulehel
Czosnów

Czosnów (kuni 1. jaanuarini 1997 Czosnów Pierwszy) on küla Poolas Masoovia vojevoodkonnas Nowy Dwór Mazowiecki maakonnas, Czosnówi valla halduskeskus. Czosnów asub Nowy Dwór Mazowieckist umbes 7 km lõunakagus ja Varssavi kesklinnast ligikaudu 26 km loodes. https://bdl.stat.gov.pl/api/v1/data/localities/by-unit/071413014022-0001212?var-id=1639616&format=jsonapi, vaadatud 5.10.2022. M.P. 1996 nr 79 poz. 713 Internetowy System Aktów Prawnych
49. ühendarmee

49. ühendarmee (vene keeles 49-я общевойсковая армия) on Lõuna sõjaväeringkonna koosseisus olev Venemaa maavägede ühendarmee (väliarmee(en)), mis moodustati 2010. aastal ja mille peakorter asub Stavropolis. Üksuse üks komandör, kindralleitnant Jakov Rezantsev, hukkus Venemaa sissetungi käigus Ukrainasse 2022. aasta 25. märtsil . 34. üksik motolaskurbrigaad 205. üksik kasakate motolaskurbrigaad 227. suurtükiväebrigaad 7. sõjaväebaas Feskov, V.I.; Golikov, V.I.; Kalashnikov, K.A.; Slugin, S.A. (2013). Вооруженные силы СССР после Второй Мировой войны: от Красной Армии к Советской [The Armed Forces of the USSR after World War II: From the Red Army to the Soviet: Part 1 Land Forces] (vene). Tomsk: Scientific and Technical Literature Publishing. ISBN 9785895035306. Bõkov, Mihhail; Anohhin, Vladimir (2014). Все истребительные авиаполки Сталина. Первая полная энциклопедия [Kõik Stalini hävituslennuväe rügemendid. Esimene täielik entsüklopeedia] (vene). Yauza. ISBN 9785457567276. Mihhejenkov, Sergei (2011). Серпухов. Последний рубеж. 49-я армия в битве за Москву. 1941 [Serpuhhov. Viimane piir. 49. armee lahingus Moskva eest. 1941]. Забытые армии. Забытые командармы [Unustatud armeed, unustatud armeekomandörid] (vene). Moskva: Tsentrpoligraf. ISBN 978-5-227-02912-6. Mihhejenkov, Sergei (2012). Кровавый плацдарм. 49-я армия в прорыве под Тарусой и боях на реке Угре. 1941–1942 [Bloody Bridgehead: 49th Army in the breakthrough south of Tarusa and battles on the Ugra River]. Забытые армии. Забытые командармы [Unustatud armeed, unustatud armeekomandörid] (vene). Moskva: Tsentrpoligraf. ISBN 978-5-227-03659-9. Two Russian Generals killed in Ukrainian attack near Kherson: Ukraine. Republic TV, 23. aprill 2022 Ukraine says two more Russian generals killed. BBC News, 23. aprill 2022
James Justin

James Michael Justin (sündinud 23. veebruaril 1998 Lutonis) on Inglismaa jalgpallur, kes mängib kaitsjana Inglismaa Premier League'i klubis Leicester City ja Inglismaa jalgpallikoondises. Ta alustas klubikarjääri kodulinna klubis Luton Town, mille noorteakadeemiaga liitus ta 2005. aastal. Klubiga sõlmis ta esimese profilepingu 2015. aasta novembris. Klubi põhimeeskonnas debüteeris ta Inglismaa tugevuselt neljandas liigas hooajal 2015–16. Alates järgmisest hooajast mängis ta Luton Towni põhikoosseisus. Hooajal 2018–19 mängis ta klubiga Inglismaa tugevuselt kolmandas liigas ja samal hooajal valiti ta liiga hooaja sümboolsesse koosseisu. Hooaegadel 2016–17 ja 2018–19 valiti Justin Luton Towni hooaja parimaks noormängijaks. 2019. aasta juunis sõlmis ta viieaastase lepingu Leicester Cityga. 24. septembril 2019 lõi ta Inglismaa liigakarikamängus oma endise koduklubi Luton Towni vastu värava. Inglismaa kõrgliigas lõi ta esimese värava 20. septembril 2020 mängus Burnley vastu. Aastatel 2017–2020 mängis Justin Inglismaa noortekoondistes. Inglismaa jalgpallikoondises tegi ta debüüdi 4. juunil 2022 UEFA Rahvuste Liiga mängus Ungari vastu. "James Justin: Leicester's Brendan Rodgers makes Luton full-back his first signing". BBC Sport. 28.9.2019. Vaadatud 23.4.2022 Profiil Leicester City kodulehel
Gwent (täpsustus)

Gwent võib olla Gwenti Kuningriik, Walesi kuningriik või vürstiriik, mis eksisteeris erinevates vormides umbes 5. ja 11. sajandi vahel. Gwent (maakond), Walesi piirkonnas asuv maakond. Kaardimäng Andrzej Sapkowski fantaasiaraamatute sarjast "Nõidur" Kaardimäng 2015. aasta arvutimängust "The Witcher 3: Wild Hunt" 2018. aasta arvutimäng "Gwent: The Witcher Card Game"
Niedrzwica Duża

Niedrzwica Duża on küla Poolas Lublini vojevoodkonnas Lublini maakonnas, Niedrzwica Duża valla halduskeskus. Niedrzwica Duża asub Lublini kesklinnast ligikaudu 19 km edelas. Niedrzwica Duża on kõige suurema elanike arvuga küla Lublini vojevoodkonnas. Lista wsi w województwie lubelski Polska w liczbach
Jake Allen

Jake Allen (sündinud 7. augustil 1990 Frederictonis, New Brunswickis) on Kanada jäähokimängija, kes mängib väravavahina NHL-i klubis Montreal Canadiens. Aastatel 2007–2010 mängis ta Quebec Major Junior Hockey League'i klubides St. John's Fog Devils, Montreal Junior Hockey Club ja Drummondville Voltigeurs. 2010. aastal valiti ta Canadian Hockey League'i aasta parimaks väravavahiks. 2008. aastal valis St. Louis Blues ta NHL-i draft '​is 34. valikuna. Aastatel 2010–2014 mängis ta põhiliselt American Hockey League'is (AHL) Bluesi tütarklubides Peoria Rivermen ja Chicago Wolves. Aastatel 2011 ja 2014 valiti ta AHL-i tähtede mängule. Hooajal 2013–14 oli ta AHL-is parima tõrjeprotsendiga väravavaht ja lasi endale lüüa keskmiselt kõige vähem väravaid mängus ning pälvis liiga hooaja parimale väravavahile antava Aldege "Baz" Bastien Memorial Awardi. NHL-is debüteeris Allen Bluesi meeskonnas 30. aprillil 2012, kui sekkus väljalangemismängudes Läänekonverentsi poolfinaali teises mängus Los Angeles Kingsiga Bluesi väravavahi Brian Elliotti asemele. Uuesti võeti ta Bluesi meeskonda hooajal 2012–13. Esmakordselt kuulus ta algkoosseisu 13. veebruaril 2013 mängus Detroit Red Wingsi vastu. Bluesi üheks põhiväravavahiks kerkis ta hooajal 2014–15. Hooaegadel 2012–13 ja 2014–15 valiti Allen NHL-i uustulnukate sümboolsesse koosseisu (NHL All-Rookie Team). 2019. aastal võitis ta Bluesiga Stanley karika, kuigi väljalangemismängudes oli Bluesi esiväravavahiks Jordan Binnington. 2020. aasta septembris kaubeldi Allen Bluesist Montreal Canadiensi. 2008. aastal tuli Allen Kanada kuni 20-aastaste koondisega omavanuste maailmameistriks. Ta valiti turniiri parimaks väravavahiks ja väärtuslikumaks mängijaks. https://www.eliteprospects.com/player/17522/jake-allen (vaadatud 23.4.2022) "Allen traded to Canadiens by Blues". NHL.com. 2.9.2020. Vaadatud 23.4.2022 Jake Allen NHL.com lehel Jake Allen hockeydb.com lehel
Tšulpan Hamatova

Tšulpan Hamatova (tatari Чулпан Наил кызы Хаматова, vene, Чулпан Наилевна Хаматова; sündinud 25. märtsil 1975 Kaasanis) on tatari päritolu Venemaa filmi- ja teatrinäitleja, Venemaa Föderatsiooni rahvakunstnik (2012). Aastatel 1998–2022 oli ta Moskva teatri Sovremennik näitleja. Aastast 2022 on ta Riia Uue Teatri näitleja. Tšulpan Hamatova saab tatari keelest aru, kuid ei oska seda rääkida. Hamatova on üks vähihaigeid lapsi toetava heategevusfondi "Подари жизнь" ('Kingi elu') asutaja. 2012. aastal osales ta Vladimir Putini presidendikampaanias. Veebruaris 2022 kirjutas ta alla pöördumisele Venemaa sissetungi vastu Ukrainasse. Märtsis 2022 lahkus ta koos perega Venemaalt ja jäi elama Lätti. Venemaa Föderatsiooni riiklik preemia (2004, 2014) Venemaa Föderatsiooni rahvakunstnik (2012) Появились печальные новости о сбежавшей из России Чулпан Хаматовой Чулпан Хаматова рассказала о "проклятиях", которые ей посылают зрители news.ru, 16. aprill 2020 "Лотерея, спорт, IT, благотворительность: краткая биография бизнесмена Армена Саркисяна". theperson.pro. Vaadatud 23. märtsil 2023. "Армен Саркисян: последние новости, возраст, биография, личная жизнь, фото, соцсети". EG.RU (vene). Vaadatud 23. märtsil 2023. "Армен Меружанович Саркисян: биография создатель холдинга S8 Capital". 100Biografiy - Сайт о биографиях знаменитостей (vene). 6. november 2020. Vaadatud 23. märtsil 2023. https://web.archive.org/web/20220301095146/https://meduza.io/news/2022/02/24/eto-nash-pozor-rossiyskie-pisateli-zhurnalisty-i-rezhissery-prizvali-ostanovit-voynu-s-ukrainoy